**OBRAZLOŽENJE**

**Nacrta prijedloga Odluke o dopunama Odluke o komunalnom redu**

Sukladno odredbi čl. 104. Zakona o komunalnom gospodarstvu („ Narodne novine“ broj 68/18,110/18) predstavničko tijelo jedinice lokalne samouprave u svrhu uređenja naselja te uspostave i održavanja komunalnog reda u naselju donosi odluku o komunalnom redu.

Gradsko vijeće Grada Zadra na 20. sjednici održanoj dana 30. srpnja 2019.g. donijelo je Odluku o komunalnom redu s izmjenama i dopunama u 2020.g. i 2022.g.

Predlaže se nadopuniti Odluku na način da sva vozila na području uže povijesne jezgre moraju imati odobrenje nadležnog tijela gradske uprave, kao i propisati kaznene odredbe za kršenje tih odredbi, a sve radi očuvanja kulturne baštine.

Slijedom navedenog, radi očuvanja kulturne baštine, što učinkovitijeg provođenja komunalnog reda i mjera za njegovo održavanje, potrebno donijeti dopune Odluke o komunalnom redu.

S ciljem da se širi krug zainteresiranih osoba s područja Grada Zadra uključi u pripremu konačnog Nacrta Odluke o dopunama Odluke o komunalnom redu, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

|  |
| --- |
| **Rok za očitovanje zainteresirane javnosti je zaključno s danom**  **17. ožujka 2023. godine.** |
| Adresa e-pošte na koju se šalju očitovanja zainteresirane javnosti:  **komunalno.savjetovanje@grad-zadar.hr** |